ખેલદિલીપૂર્વક પરિસ્થિતિનો સ્વીકાર કરવાની ભાવના વ્યક્તિને મજબૂત બનાવે છે. ‘હંમેશા માત્ર હું જ વિજેતા, બીજુ કોઇ જ નહીં...’ આ અતાર્કિક વિચાર છે. આ વિશ્વમાં કોઇપણ ક્ષેત્રમાં, કોઇપણ અગ્રેસર વ્યક્તિ હંમેશને માટે નંબર વન રહ્યો હોય એવું બન્યું નથી. પોતાના કરતાં અન્યમાં વધારે ક્ષમતા હોઇ શકે તેવા વ્યવહારિક સત્યનો સ્વીકાર જીવનને ઇઝી બનાવે છે. સદાય ટોચ પર રહેવાની ઘેલછા ઈમેજીનરી છે... મતલબ અશક્ય છે. મારાથી કોઇ ચડિયાતું હોઇ શકે એ બાબતનો સ્વસ્થ ચિત્તે સ્વીકાર કરવામાં આવે તો માનસિક સ્વાસ્થ્ય બહેતર જ બને છે.